สหรัฐอาหรับเอมิเรตส์

สหรัฐอาหรับเอมิเรตส์ (อังกฤษ: United Arab Emirates; อาหรับ: الإمارات العربيّة المتّحدة) เป็นประเทศหนึ่งในตะวันออกกลาง ตั้งอยู่ทางทิศตะวันออกเฉียงใต้ของคาบสมุทรอาหรับ ในภูมิภาคเอเชียตะวันตกเฉียงใต้ริมอ่าวเปอร์เซีย ประกอบด้วยรัฐเจ้าผู้ครองนคร (emirates) 7 รัฐ ได้แก่ อาบูดาบี อัจมาน ดูไบ ฟูไจราห์ ราสอัลไคมาห์ ชาร์จาห์ และอุมม์อัลไกไวน์ ในช่วงก่อนปี พ.ศ. 2514 (ค.ศ. 1971) กลุ่มรัฐดังกล่าวเป็นที่รู้จักกันในชื่อ รัฐพักรบ (Trucial States) หรือ รัฐพักรบโอมาน (Trucial Oman) โดยอ้างอิงตามสัญญาสงบศึกในคริสต์ศตวรรษที่ 19 ระหว่างสหราชอาณาจักรกับเจ้าผู้ครองนครอาหรับบางพระองค์ สหรัฐอาหรับเอมิเรตส์มีพรมแดนติดกับโอมาน ซาอุดีอาระเบีย และกาตาร์ เป็นประเทศหนึ่งที่อุดมสมบูรณ์ไปด้วยทรัพยากรน้ำมัน ภูมิศาสตร์ ภูมิศาสตร์ของสหรัฐอาหรับเอมิเรตส์ ทิศเหนือติดคาบสมุทรอาหรับ ส่วนใหญ่ลักษณะทางภูมิศาสตร์เป็นที่ราบทะเลทรายขนาดใหญ่ สหรัฐอาหรับเอมิเรตส์ตั้งอยู่ระหว่างละติจูด 22°30' ถึง 26°10' เหนือ และลองจิจูด 51° ถึง 56°25' ตะวันออก มีพรมแดนติดกับซาอุดีอาระเบียทางทิศตะวันตก ทิศใต้ และทิศตะวันออกเฉียงใต้ยาว 530 กิโลเมตร (330 ไมล์) และมีพรมแดนติดกับโอมานทางทิศตะวันออกเฉียงใต้และทิศตะวันออกเฉียงเหนือยาว 450 กิโลเมตร (280 ไมล์) ประวัติศาสตร์ จักรวรรดิออตโตมัน และ อาณานิคมโปรตุเกส ตระกูลอาล นะฮ์ยาน เดิมเป็นตระกูลหนึ่งในชนเผ่าบานี ชนเผ่าย่อยในชนเผ่าเร่ร่อนเบดูอินที่ท่องไปทั่วผืนทะเลทรายในตะวันออกกลางยุคโบราณ บรรพบุรุษของตระกูลนี้เชื่อกันว่าอพยพมายังเกาะอาบูดาบีในราวปลายทศวรรษ 1770 และพัฒนาพื้นที่ดังกล่าวจนต่อมากลายเป็นท่าเรือพาณิชย์ รัฐอารักขาของบริเตน, การสำรวจปิโตรเลียม เดิมทั้งเจ็ดรัฐคือ อาบูดาบี อัจมาน ดูไบ ฟูไจราห์ ราสอัลไคมาห์ ชาร์จาห์ และอุมม์อัลไกไวน์ ต่างเป็นรัฐอิสระ รบพุ่งและเป็นพันธมิตรกัน โดยมีเอมีร์หรือเจ้าผู้ปกครองรัฐในแต่ละรัฐเป็นผู้นำ ในราวปี ค.ศ. 1933 ตระกูลผู้นำทางการเมืองในแต่ละรัฐปรากฏอยู่ชัดเจน ในบรรดาเจ้าผู้ครองนครรัฐทั้งหลายในเวลานั้นผู้ทรงอิทธิพลมากที่สุด คือ เชคซายิด บิน สุลฏอน อัลนะฮ์ยาน เอมีร์แห่งอาบูดาบี และก่อนหน้านั้น เมืองนี้ยังเป็นรัฐเล็ก ๆ และเป็นสถานที่พำนักของผู้ปกครองรัฐ แต่บรรดาเชคหรือผู้นำตระกูลนี้ยังกระจัดกระจายตามสถานที่ต่าง ๆ ตามโอเอซิส การแบ่งเขตการปกครอง สหรัฐอาหรับเอมิเรตส์ประกอบด้วยรัฐ (emirates) 7 รัฐ ดังนี้ อาบูดาบี (Abu Dhabi) อัจญ์มาน (Ajman) ดูไบ (Dubai) ฟุญัยเราะฮ์ (Fujairah) เราะซุลคัยมะฮ์ (Ras al-Khaimah) ชัรญะฮ์ (Sharjah) อุมม์อัลกุเวน (Umm al-Quwain) โครงสร้างพื้นฐาน สาธารณสุข อายุขัยเฉลี่ยของ UAE อยู่ที่ 76.96 ปี โรคหลอดเลือดหัวใจเป็นสาเหตุสำคัญของการเสียชีวิตใน UAE ซึ่งคิดเป็น 28% ของการเสียชีวิตทั้งหมด สาเหตุสำคัญอื่น ๆ ที่มีการเกิดอุบัติเหตุและการบาดเจ็บ , โรคมะเร็งและความผิดปกติ แต่กำเนิด ตามข้อมูลขององค์การอนามัยโลกจาก 2014 , 37.2% ของผู้ใหญ่ในยูเออีมีคลินิกโรคอ้วนที่มีดัชนีมวลกายคะแนน (BMI) ของ 30 หรือมากกว่า ในเดือนกุมภาพันธ์ 2551 กระทรวงสาธารณสุขเปิดเผยยุทธศาสตร์ด้านสุขภาพห้าปีสำหรับภาคสาธารณสุขในภาคเหนือของเอมิเรตส์ซึ่งอยู่ภายใต้การควบคุมและซึ่งแตกต่างจากอาบูดาบีและดูไบไม่ได้มีหน่วยงานด้านการดูแลสุขภาพแยกต่างหาก กลยุทธ์นี้มุ่งเน้นไปที่การรวมนโยบายการดูแลสุขภาพและการเข้าถึงบริการด้านสุขภาพด้วยต้นทุนที่สมเหตุสมผลและลดการพึ่งพาการรักษาในต่างประเทศ กระทรวงวางแผนที่จะเพิ่มสามโรงพยาบาลในปัจจุบัน 14 และ 29 ศูนย์การดูแลสุขภาพหลักในปัจจุบัน 86 เก้ามีกำหนดจะเปิดในปี 2008 ประชากรศาสตร์ เชื้อชาติ มีพลเมืองประมาณ 10 ล้านคน แต่ในจำนวนนี้เป็นชาวเอมิเรตส์เพียงร้อยละ 19 ในขณะที่มีชาวเอเชียใต้ถึงร้อยละ 45 ชาวอาหรับอื่น ๆ และชาวอิหร่านร้อยละ 23 และชาวตะวันตกกับชาวเอเชียอื่น ๆ อีกร้อยละ 13 ศาสนา ประชาชนส่วนใหญ่นับถือศาสนาอิสลามประมาณ 75% ศาสนาคริสต์ ประมาณ 10% ศาสนาพุทธ ประมาณ 2.5% ภาษา มี ภาษาอาหรับ เป็นภาษาราชการ วัฒนธรรม การแต่งกาย เนื่องจากประเทศในแถบคาบสมุทรอาหรับเป็นประเทศที่มีสภาพอากาศร้อนและแห้งแล้ง อีกทั้งประชาชนยังนับถือศาสนาอิสลามซึ่งมีข้อกำหนดเกี่ยวกับการแต่งตัวไว้อย่างเคร่งครัด ทำให้ชาวอาหรับแต่งกายด้วยเสื้อผ้าที่หลวมเพื่อให้อากาศถ่ายเทได้อย่างสะดวก แต่ปกปิดร่างกายอย่างมิดชิดทั้งผู้ชายและผู้หญิงเพื่อช่วยป้องกันไม่ให้ร่างกายเสียความชุ่มชื้น ผู้ชายจะใส่ชุดสีขาว เรียกว่า โต๊ป (Thobe) ส่วนผู้หญิงต้องสวมใส่เสื้อคลุมสีดำที่เรียกว่า อาบายะห์ (Abaya) อ้างอิง แหล่งข้อมูลอื่น United Arab Emirates entry at The World Factbook สหรัฐอาหรับเอมิเรตส์ แหล่งข้อมูลบนเครือข่ายเว็บจัดทำโดย GovPubs ที่หอสมุดมหาวิทยาลัยโคโลราโด โบลเดอร์ InterNet Website Services Provider IN UAE เก็บถาวร 2014-11-05 ที่ เวย์แบ็กแมชชีน สหรัฐอาหรับเอมิเรตส์ ที่เว็บไซต์ Curlie United Arab Emirates profile from the BBC News. United Arab Emirates country profile from the Lebanese Economy Forum, extracted from the CIA Factbook & Worldbank data. Wikimedia Atlas of United Arab Emirates World Bank Summary Trade Statistics United Arab Emirates Bohra caste relations Minister Cabinet 2016 เก็บถาวร 2023-09-20 ที่ เวย์แบ็กแมชชีน